Cha Cha Cha (երգ, Käärijä)

**«Cha Cha Cha»**, ֆինն ռեփեր և երգիչ Käärijä-ի երգը, որը թողարկվել է 2023 թվականի հունվարի 18-ին *Warner Music Finland* լեյբլում։ Երգը ներկայացրել է Ֆինլանդիան Եվրատեսիլ 2023 երգի մրցույթում՝ **' ''2023'' մրցույթում հաղթելուց հետո։ 

«Cha Cha Cha»-ն գլխավորել է հիթ-շքերթները իր հայրենի Ֆինլանդիայում, ինչպես նաև Լատվիայում, Լիտվայում և Շվեդիայում։ Այն ընդգրկվել է տասնմեկ այլ տարածաշրջանների լավագույն տասնյակում, ներառյալ Ավստրիան, Բելգիան, Հունաստանը, Իսլանդիան, Իռլանդիան, Իսրայելը, Նորվեգիան, Շվեյցարիան և Մեծ Բրիտանիան՝ դառնալով առաջին ֆիննական երգը, որը հայտնվել է [[UK Singles Chart|''UK Singles Chart'']]-ի առաջին տասնյակում։ 2024 թվականին Լեհաստանում շնորհվել է երաժշտական պլատինե հավաստագրում։

== Նախապատմություն և ստեղծագործություն ==
''[[Wiwibloggs]]''-ի հեղինակ Օլիվեր Ադամսը երգը բնութագրել է որպես «ֆյուժն մետալ-դենս-փոփ ոճի թրեք»։ Ադամսի գրած երգի վերլուծության մեջ բառերը նկարագրում են զգացմունքները գիշերային զբոսանքի ժամանակ: Սկզբում երգի հերոսը գնում է բար՝ «միտքը վախից ազատելու» մտադրությամբ։ Մի քանի բաժակ [[պինյա կոլադա]] խմելուց հետո հերոսը, վախից ազատված, գնում է պարահրապարակ և ասում, որ «այս աշխարհն ինձ այլևս չի վախեցնում»։

''[[BBC]]''-ին տված հարցազրույցում Käärijä-ն հայտարարել է, որ երգը ազատության մասին է: Նա երգը կհամեմատեր այն բանի հետ, թե ինչպես են մարդիկ բախվում խնդիրների հետ՝ ասելով՝ «Մենք բոլորս խնդիրներ ունենք, երբ հանգստյան օրերը գալիս են, մարդիկ ուզում են մոռանալ ամեն վատ բան: Եվ հաճախ նրանք խմում են պինյա կոլադա և համարձակություն են հավաքում գնալ պարելու համար: Ինձ չի հետաքրքրում, թե ինչ են մտածում մարդիկ։ Ես լավ եմ պարում, թե` ոչ: Դա նշանակություն չունի։ Եվ հուսով եմ, որ այլ մարդիկ նույն կերպ կմտածեն»։

== Եվրատեսիլ երգի մրցույթ ==
===  ''2023'' ===
**' *2023* մրցույթը դարձել է թվով տասներկուերորդ *Uuden Musiikin Kilpailu (UMK)* երաժշտական մրցույթը, որի շրջանակներում ընտրվում են ֆիննական երգեր «Եվրատեսիլ» երգի մրցույթին մասնակցելու համար: 2023 թվականի փետրվարի 25-ին տեղի է ունեցել մրցույթի եզրափակիչ փուլը, որում հանդես է եկել յոթ մասնակից: Հաղթողն ընտրվել է հանրության (75%) և յոթ միջազգային ժյուրիի քվեարկության միջոցով Ավստրալիայից, Գերմանիայից, Լեհաստանից, Իսպանիայից, Շվեդիայից, Ուկրաինայից և Միացյալ Թագավորությունից (25%): Հանդիսատեսը ընդհանուր առմամբ պետք է բաշխեր 882 միավոր, մինչդեռ ժյուրին՝ 294 միավոր: Ժյուրիի յուրաքանչյուր խումբ իր միավորները բաշխել է հետևյալ կերպ՝ 2, 4, 6, 8, 10 և 12 միավորներով: Հանդիսատեսի քվեարկությունը հիմնված էր հեռախոսի, SMS-ի և հավելվածի միջոցով յուրաքանչյուր երգի հավաքած ձայների տոկոսի վրա:

«Cha Cha Cha»-ն եզրափակչի երրորդ երգն էր: Եզրափակչին նախորդող օրերին երգը համարվում էր մրցույթի ֆավորիտը՝ հաղթելով Եվրատեսիլի տարբեր երկրպագուական կայքերի հարցումներում։ Եզրափակիչ քվեարկության ժամանակ պարզվել է, որ երգը ստացել է ժյուրիի 72 և հեռուստադիտողի 467 միավոր՝ ընդհանուր առմամբ հավաքելով 539 միավոր և առաջ անցնելով 387 միավոր տարբերությամբ։ Հաղթանակի արդյունքում երգը ներկայացվելու էր Ֆինլանդիան Եվրատեսիլ 2023 երգի մրցույթում։ 

### Եվրատեսիլում
Եվրատեսիլի կանոնների համաձայն՝ բոլոր երկրները, բացառությամբ հյուրընկալող երկրի և «Մեծ հնգյակ»-ի (Ֆրանսիա, Գերմանիա, Իտալիա, Իսպանիա և Միացյալ Թագավորություն), պետք է որակավորվեն երկու կիսաեզրափակիչներից մեկում՝ եզրափակիչ դուրս գալու համար. յուրաքանչյուր կիսաեզրափակչի լավագույն տասը երկրները հանդես են գալիս եզրափակչում: Եվրոպական հեռարձակողների միությունը (EBU) նախորդ մրցույթներում քվեարկության արդյունքների հիման վրա մրցակցող երկրները բաժանել է վեց տարբեր խմբերի, ընդ որում՝ քվեարկության փոխշահավետ պատմություն ունեցող երկրները ընդգրկվել են նույն խմբում: 2023 թվականի հունվարի 31-ին անցկացվել է վիճակահանություն, որի ընթացքում յուրաքանչյուր երկիր հայտնվել է երկու կիսաեզրափակիչներից մեկում և որոշել, թե շոուի որ կեսում են հանդես գալու։ 

Ֆինլանդիան ելույթ է ունեցել առաջին կիսաեզրափակիչ փուլի վերջում՝ եզրափակելով շոուն, որը կայացել է 2023 թվականի մայիսի 9-ին։ Երգը անցել է եզրափակիչ փուլ՝ հաղթելով կիսաեզրափակչում 177 միավորով։ 2023 թվականի մայիսի 13-ին եզրափակչում երգը հաղթել է հանրային քվեարկությունը՝ հավաքելով 376 միավոր, բայց ընդհանուր հաշվարկով՝ 526 միավորով, զբաղեցրել է երկրորդ տեղը՝ Շվեդիայի ներկայացուցիչ Լորինի «Tattoo» երգին զիջելով 583 միավորով**։

## Կոմերցիոն հաջողություն
Երգը հասել է 1-ին հորիզոնականին *[[Spotify]]* *Viral 50* հիթ-շքերթում և 7-րդ հորիզոնականին Թոփ 50 հիթ-շքերթում։ Սա առաջին ֆիններեն երգն է, որը հայտնվել է *Spotify*-ի համաշխարհային Թոփ 200-ում և դարձել է *Spotify*-ի բոլոր ժամանակների ամենաշատ լսված ֆիններեն երգը՝ գերազանցելով JVG խմբի «Ikuinen vappu» երգը, որին պատկանում էր նախորդ ռեկորդը: *UK Singles Chart* «Cha Cha Cha»-ն իր դեբյուտը կատարել է 6-րդ հորիզոնականում՝ դառնալով առաջին ֆիններեն երգը, որը հայտնվել է լավագույն տասնյակում։ 2023 թվականի օգոստոսին երգը հավաքել է 100 միլիոն դիտում *Spotify*-ում։

## Քավեր տարբերակներ
«Cha Cha Cha» երգի քավեր տարբերակը կատարել են գերմանական խումբ և Եվրատեսիլ 2023-ի մասնակից Lord of the Lost խումբը: Թողարկվել է նաև նորվեգացի դիջեյ Ալան Ուոքերի () ռեմիքսը։ 

Սանյա Վուչիչը, որը ներկայացրել է Սերբիան 2016 թվականին և, Hurricane-ի կազմում 2020 և 2021 թվականներին, կատարել է «Cha Cha Cha»-ն *Pesma za Evroviziju '24* երկրորդ կիսաեզրափակչի ընդմիջման ժամանակ:

## Հիթ-շքերթներ

### Շաբաթական հիթ-շքերթներ

### Ամենամյա հիթ-շքերթներ

## Հավաստագրումներ

## Ծանոթագրություններ

Կատեգորիա:Եվրատեսիլ երգի մրցույթի երգեր
Կատեգորիա:Երգեր այբբենական կարգով
Կատեգորիա:Փոփ երգեր
Կատեգորիա:Ֆիննական երաժշտություն